༈ གཟུངས་འབུལ་གྱི་མན་ངག་གཞུགས་སོ། །ཡང་བླ་མ་མཆོག་ནས་འདི་སྐོར་གྱི་ཞལ་ཤེས་མཐོང་བརྒྱུད་
ལྟར་བྲི་ན། གསུང་གི་རྟེན་ལ་ཕྲེང་བ་བསྐྱེད་ཆོག་གིས་བྱིན་གྱིས་བརླབས་ནས་དྲི་བཟང་དང་བཅས་
པ་མགྲིན་པར་འཇོག་པ་དང༌། ཐུགས་ཀྱི་རྟེན་ལ་རྡོ་རྗེ་རབ་གནས་བྱིན་རླབས་བྱས་པ་དྲི་བཟང་ཐུམ་
བཅས་ཐུགས་ཀར་འཇོག །སྲོག་ཤིང་གི་རྩེའི་མཆོད་རྟེན་གྱི་བུམ་པའམ་དེའི་འོག་ཏུ་ཨོྃ་བྲི། དེའི་འོག་
ཏུ་ཕྱོགས་བཞིར་རིག་པ་ཆེན་མོའི་སྔགས་བྲི། མགྲིན་པར་ཨཱཿ དེའི་འོག་ཏུ་ཕྱོགས་བཞིར་དབྱངས་
གསལ་བྲི། ཐུགས་ཀར་ཧཱུཾ་བྲི། དེའི་སྟེང་འོག་ཅི་རིགས་པར་ཕྱོགས་བཞིར་ཨོཾ་བཛྲ་ཨཱཿཡུ་ཥེ་སྭཱཧཱ་
བྲི། དེ་ནས་ཕྱོགས་བཞིར་དེའི་འོག་ཏུ་མཚན་སྔགས་སམ་སྙིང་པོ་བྲིས་པའི་མཇུག་ཏུ་ལྷ་ཆེ་གེ་མོ་
རྟེན་འདི་ལ་བརྟན་པར་བཞུགས་ནས་འགྲོ་དོན་མཛད་པ་སོགས་ལས་བཞིའི་སྐབས་སུ་གང་བབས་
ཀྱི་འདོད་གསོལ་བྲི། འདིར་མཚན་སྔགས་དང་སྙིང་པོ་ལ་ཤཱཀྱ་ཐུབ་པ་ལ་རང་གི་སྙིང་པོ་བྲི། མར་
མེ་མཛད་ལྟ་བུ་ལ་སྒེར་གྱི་སྙིང་པོ་མེད་པས་སངས་རྒྱས་སྤྱི་ལ་ན་མཿསརྦ་ཏ་ཐཱ་ག་ཏ་ཧྲྀ་ད་ཡ་ཨ་
ནུ་ག་ཏེ། ཨོཾ་གུ་རུཾགི་ནི་སྭཱཧཱ། ཞེས་སངས་རྒྱས་ཐམས་ཅད་ཀྱི་སྙིང་པོའི་འདི་འབྲི་བར་སྣང་བས།
འདིས་སངས་རྒྱས་བྱང་སེམས་གཞན་ལ་སྦྱོར་ཚུལ་མཚོན་ནམ་སྙམ། ལྟེ་བར་ཏྲཾ་བྲི། རྟེན་ཆེན་
རྣམས་ལ་འདིའི་འོག་ཏུ་ཕྱོགས་བཞིར་སྲོག་ཤིང་ལ་ཤར་དུ་གཙུག་ཏོར་རྣམ་རྒྱལ། ལྷོར་གཙུག་
ཏོར་དྲི་མེད། ནུབ་དུ་གསང་བ་རིང་བསྲེལ། བྱང་དུ་བྱང་ཆུབ་རྒྱན་འབུམ་རྣམས་ཀྱི་སྔགས་རིང་
སྙིང་པོ་དང་བཅས་པ་འབྲི་ལ། རྟེན་གཞན་ལ་དེ་མ་ཆུད་ན་སྔགས་ཐུང་བཞི་བྲི། དེའི་འོག་ཏུ་ཕྱོགས་
བཞི་ཀར་རྟེན་འབྲེལ་སྙིང་པོ་དང༌། བཟོད་པ་དཀའ་ཐུབ་མ་དང༌། བཀྲ་ཤིས་ཀྱི་ཚིགས་བཅད་བྲིས་
པའི་མཇུག་ཏུ། ཨོཾ་སུ་པྲ་ཏི་ཥྛ་བཛྲ་ཡེ་སྭཱཧཱ། ཞེས་བརྟན་བཞུགས་ཀྱི་སྔགས་འབྲི་ལ། སྔགས་འདི་
གཞུང་ན་ཐུགས་ཀར་བྲི་བ་དང༌། གོང་འོག་མི་མཐུན་པ་འདྲ་ཞིག་བཤད་ཀྱང༌། འདི་ལྟར་འབྲི་དགོས་
389

ཀུན་མཁྱེན་གསུང་འབུམ་༼ཀ༽
པ་མན་ངག་ཏུ་བྱས་གསུངས་སོ། །དེའི་འོག་ཏུ་གསང་གནས་སུ་ཧྲཱིཿའབྲི། སྲོག་ཤིང་གི་མར་སྣ་ནས་
ཕྱོགས་བཞིར་ཡར་ལ་རྩེ་བསྟན་པའི་རྡོ་རྗེ་རྩེ་གསུམ་པ་བཞི་འབྲི་གིན་འདུག །མཆོད་རྟེན་དང་ས་
བོན་སྲོག་ཤིང་གི་མདུན་ངོས་མིན་པ་ལ་མི་འབྲི་ཞིང༌། གཞན་གཟུངས་སྤེལ་ཚིག་རྣམས་ཕྱོགས་
བཞི་ཀར་འབྲི་བར་འདུག །གཏེར་བུམ་ཕྱག་ལེན་ལྟར་བསྒྲུབ་པའི་མདུན་ངོས་མི་ནོར་བའི་མཚན་
མ་བཏབ་ཅིང་། དཀར་པོར་བསྒྱུར་ལ་པདྨ་འདབ་བརྒྱད་ལ་བཀྲ་ཤིས་རྟགས་བརྒྱད་བྲིས་པའི་སྟེང་
དུ་འཇོག་པར་བྱེད། དེའི་སྟེང་དུ་གནོད་སྦྱིན་འཁོར་ལོ་གཞུང་བཤད་ལྟར་འཇོག །དེའི་སྟེང་དུ་པད་
གཟུངས་འཇོག་པར་སྣང་ལ།
གཞུང་དུ་གཏེར་དང་འཁོར་ལོ་འདི་ལས་བཟློག་པར་བཤད་ཀྱང་འདི་
མན་ངག་ཡིན་གསུང་ངོ་། །རབ་གནས་བགེགས་བསྐྲད་ལ་ཡུངས་ཀར་འབྲུས་མི་གཏོར་བར་ཡུངས་
ཀར་གྱི་སྒང་བུས་བྲབ་པའི་རྣམ་པ་བྱེད་ཅིང༌། དགོས་པ་ཡུངས་ཀར་དྲག་རྫས་སུ་འདུག །རྟེན་ནང་
དུ་སོང་ན་མི་ལེགས་གསུངས། གསུང་རབ་ལེབ་འཇོག་ཏུ་མི་ཤོང་ན་དབུ་ཆུང་ངོས་ཀྱི་ཡིག་མགོ་
གྱེན་ལ་བསྟན་ཏེ་སྲོག་ཤིང་ལ་དྲིལ་ཀྱང་ཆོག་གསུངས། གཞན་རྣམས་གཞུང་དང་མཐུན་ལ། ད་དུང་
གནོད་སྦྱིན་འཁོར་ལོ་སྒྲུབ་ཚུལ། རབ་གནས་བྱེད་ཚུལ། འཇོག་ཚུལ་གྱི་ཁྱད་པར་དང༌། གཏེར་བུམ་
སྒྲུབ་ལུགས་སོགས་ཀྱི་ཡིག་སྣ་གཞན་དུ་ཡོད་ཅིང༌། འདིར་རགས་རིམ་ཙམ་ལས་མ་བྲིས་སོ། །འདི་
ན་འཁྲུལ་བ་བཞུགས་པའི་མཚན་ཉིད་རྒན་པོ་དང༌། །དེ་མཚུངས་སྔགས་པ་དཔེ་ལ་བཤེས་གཉེན་
བཅོལ་ལས་གཞན། །མཐོང་བརྒྱུད་མི་དགོས་དག་ལ་མཁོ་མིན་འོན་ཀྱང་འདི། །རང་གི་བརྗེད་བྱང་
ཙམ་དང་དཔྱད་པའི་རྟེན་ཙམ་དུ། །ཐོས་ལྡན་འཇམ་དབྱངས་བཞད་པའི་རྡོ་རྗེར་འབོད་པས་བྲིས། །
390

གཟུངས་འཇུག་གི་ལག་ལེན་མདོར་བསྡུས།
སླ་ལ།